ՄՐՑՈՒԹԱՅԻՆ ՀԱՆՁՆԱԺՈՂՈՎԻ ՆԱԽԱԳԱՀ՝

ՀՀ ՏԿԵՆ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ

ԿՈՄԻՏԵԻ ՆԱԽԱԳԱՀԻ ՏԵՂԱԿԱԼ

---------------------- Գ.ԲԱԲԱՅԱՆ

**ՀՐԱՊԱՐԱԿԱՅԻՆ ԾԱՆՈՒՑՈՒՄ**

**մրցույթի անցկացման մասին**

**(ծածկագիր` 559-Ա)**

**Ե Ր Ե Վ Ա Ն - 2022**

Առաջնորդվելով Հայաստանի Հանրապետության կառավարության 2021 թվականի ապրիլի 15-ի N587-Ն որոշման N1 և N3 հավելվածներով հաստատված կարգերի պահանջներով և Հայաստանի Հանրապետության կառավարության 2022 թվականի ապրիլի 22-ի «Պետական գույքն օտարելու մասին» N559-Ա որոշմամբ ու Հայաստանի Հանրապետության տարածքային կառավարման և ենթակառուցվածքների պետական գույքի կառավարման կոմիտեի (այսուհետ՝ Կոմիտե) նախագահի 2022 թվականի ապրիլի 27-ի «Մրցութային հանձնաժողով ստեղծելու մասին» N 121-Ա հրամանով` Կոմիտեն հրավիրում է բոլոր սուբյեկտներին` մասնակցելու պետական սեփականություն հանդիսացող անշարժ գույքի և դրա օգտագործման ու սպասարկման համար հատկացված հողամասի (այսուհետ` գույք) օտարման մրցույթին (ծածկագիր` 559-Ա):

***1. Ընդհանուր տեղեկություններ օտարվող գույքի մասին***

**Աղյուսակ 1**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **NN**  **ը/կ** | Գույքի անվանումը | Գույքի հասցեն | Շենք, շինությունների մակերեսը (քառ. մետր) | Գույքի գնահատված շուկայական արժեքը (ՀՀ դրամ) | Հողամասի մակերեսը (հեկտար) | Հատկացված հողամասի տվյալ պահին գործող կադաստրային արժեքը՝ (ՀՀ դրամ) | անշարժ գույքի գնահատված շուկայական արժեքում ներառված, հատկացված հողամասի գնահատված շուկայական արժեքը ՀՀ դրամ) | մրցույթով օտարման ենթակա գույքի վաճառքի գինը (ՀՀ դրամ) | Գույքի արժեքի որոշման հետ կապված գումարը  (ՀՀ դրամ) | Գույքի գնահատման ամսաթիվը | **Մրցույթի նախավճարի չափը *(*ՀՀ դրամ)** |
| ***1*** | *2* | *3* | *4* | *5* | *6* | *7* | *8* |  | *9* | *10* | ***11*** |
| 1 | Շենք շինություններ | ՀՀ Կոտայքի մարզ, համայնք Աբովյան, քաղ. Արզնու խճուղի 44 հասցեում գտնվող | 15965.49 | 801 465 000 | 5.27864 | 234 466 632 | 298 032 000 | 801 465 000 | 1 200 000 | 16.12.2021 | **40 073 250** |

***2. Տեղեկություններ օտարվող գույքի մասին***

|  |
| --- |
| **Օտարման ներկայացված գույքը հանդիսանում է նախկին Միկրոբիոլոգիայի ինստիտուտի շենք-շինություններ, որը ներկայումս չի շահագործվում։ Օտարման է առաջարկվում միաժամանակ տարածքում առկա 11 անվանում շենք շինությունները, որոնց ընդհանուր մակերեսը կազմում է 15 965.49 քառ. մետր, ինչպես նաև դրանց օգտագործման և սպասարկման համար հատկացված 5.27864 հա մակերեսով հողամասը։** |

***3. Մրցույթին մասնակցելու պայմաններ***

3.1. Մրցույթին մասնակցելու իրավունք ունեն օտարման այն սուբյեկտները (կամ նրանց լիազոր ներկայացուցիչները), որոնք սահմանված կարգով վճարել են մրցույթի նախավճարը (տես՝ Հավելված 1-ը և 6.2 կետը) և 6.3 կետում նշված ժամկետում ներկայացրել են մրցույթի մասնակցության հայտ (օրինակելի ձևը կցվում է), որը ներառում է հետևյալ փաստաթղթերը՝

- գրավոր առաջարկ մրցույթի պայմանների վերաբերյալ (օրինակելի ձևը կցվում է),

- նախավճարի մուծումը հաստատող փաստաթղթերի բնօրինակը/ները/ կամ պատճենը/ները/,

- իրավաբանական անձանց համար՝ գրանցման և հիմնադիր փաստաթղթերի (պետական ռեգիստրի վկայական, կանոնադրություն) պատճենները, քաղաքացիների համար՝ անձնագրի և սոցիալական քարտի պատճենը կամ նույնականացման քարտի պատճենը,

- հայտատուի կողմից տրված լիազորագիր (եթե մրցույթին ներկայանում է լիազորված անձը),

- գործարար ծրագիր (օրինակելի ձևը կցվում է),

- իրավաբանական անձանց համար նաև գրավոր հավաստում այն մասին, որ Հայաստանի Հանրապետության օրենքներով կամ դիմողի (հայտատուի) կանոնադրությամբ տվյալ գույքը տվյալ ձևով և պայմաններով գնելու համար պետական համապատասխան մարմինների կամ ներքին մարմինների (խորհուրդ, ընդհանուր ժողով) համաձայնություն չի պահանջվում, կամ, որ պահանջվող համաձայնություններն ստացված են (կցելով այդ համաձայնագրերը):

***4. Մրցույթի մասնակցության հայտերի ներկայացման կարգը***

4.1. Մրցույթի մասնակցության հայտերը ներկայացվում են Պետական գույքի կառավարման կոմիտե՝ մինչև 6.3 կետում նշված ժամկետի լրանալը:

Մրցույթի մասնակցության հայտերը՝ 3.1. կետում նշված մրցույթի մասնակցության համար անհրաժեշտ փաստաթղթերով, ներկայացվում են սոսնձված և ստորագրված ծրարով՝ անձամբ, փոստով՝ պատվիրված նամակով կամ էլեկտրոնային հասցեով: Ծրարը հասցեագրվում է մրցութային հանձնաժողովին՝ նշելով մրցույթի ծածկագիրը (ծածկագիր` N96-Ա) և մրցույթի մասնակցի տվյալները (անվանում /անուն, ազգանուն/, հասցե, հեռախոսահամար): Փոստով ուղարկված հայտերի (ծրարների) ներկայացման ժամկետ է համարվում ծրարի՝ Պետական գույքի կառավարման կոմիտե մուտքագրման օրը և ժամը (մինչև ժամկետի վերջին օրվա ժամը 18։00-ն կապի կազմակերպությանը հանձնված փաստաթղթերը համարվում են ժամկետում հանձնված):

4.2. Սահմանված ժամկետի ավարտից հետո ներկայացված հայտերը չեն ընդունվում և առանց ծրարը բացելու վերադարձվում են հայտ ներկայացնողին:

4.3. Մրցույթի հայտատուները՝ մինչև մրցույթի մասնակցության հայտերի ընդունման վերջնական ժամկետի ավարտը (6.3 կետում նշված ժամկետի լրանալը) կարող են փոփոխել կամ հետ վերցնել հայտը: Մրցույթի հայտի փոփոխությունը կատարվում է հայտերի ներկայացման կարգով՝ ծրարի վրա ավելացնելով «փոփոխում» բառը:

Մրցույթի մասնակցության հայտերի ընդունման վերջնական ժամկետի ավարտից հետո (6.3 կետում նշված ժամկետի լրանալուց հետո) ներկայացված հայտի փոփոխության կամ հետ վերադարձման դիմումները ենթակա չեն քննարկման:

4.4. Մրցույթի մասնակիցների՝ մրցութային պայմաններին համապատասխան ներկայացրած առաջարկությունները չպետք է ներկայացված լինեն թվաբանական գործողություններով, տարբեր թվերով ու դրանց հանրագումարներով, այլ պետք է արտահայտված լինեն **մեկ** թվային մեծությամբ (բացատներով)՝ թվերով և տառերով՝ առանց կետերի։ Եթե հայտում անհամապատասխանություն է տեղ գտել տառերով և թվերով գրված գումարների միջև, ապա հիմք է ընդունվում տառերով գրված գումարը։ **Օտարվող գույքի համար առաջարկվող գինը չպետք է փոքր լինի ՀՀ կառավարության կողմից սահմանված նվազագույն արժեքից:**

**Սույն պայմանին չհամապատասխանող հայտերը ենթակա են մերժման։**

4.5. Մրցույթին ներկայացվող փաստաթղթերը ներկայացվում են տպագիր կամ պարզ ընթեռնելի ձեռագրով:

Մրցութային առաջարկները ներկայացվում են հայերեն լեզվով, իսկ օտար լեզուներով գրված փաստաթղթերը կարող են ուղեկցվել թարգմանություններով: Թարգմանությունների բացակայության դեպքում փաստաթղթերը կթարգմանվեն հանձնաժողովի կողմից:

4.6. Մրցութային առաջարկները կարող են ընդունվել նաև ֆաքսիմիլային կապով: Ստացված փաստաթղթերը Պետական գույքի կառավարման կոմիտեում դրվում են ծրարի մեջ և փակվում:

Ներկայացված ծրարները Պետական գույքի կառավարման կոմիտեի կողմից մուտքագրվում են:

4.7. Մրցույթի հայտը գրանցվում է հատուկ գրանցամատյանում՝ հայտատուին տալով ստացական մրցույթի մասնակցության հայտը ընդունելու վերաբերյալ:

4.8. Մրցույթի հայտատուները 6.2 կետում նշված հատուկ հաշվին մուծում են մրցույթի մասնակցության նախավճար Հավելված 1-ում նշված գումարի չափով:

Մրցույթում հաղթող ճանաչված մասնակցի նախավճարն ընդգրկվում է մասնակցի կողմից առաջարկված գույքի օտարման գնի մեջ: Մրցույթում հաղթող ճանաչված մասնակցի (կամ նրա լիազոր ներկայացուցչի) կողմից մրցույթի արդյունքների արձանագրությունը չստորագրելու, հետագա վճարումները չկատարելու և (կամ) պայմանագիր չկնքելու դեպքերում նախավճարը չի վերադարձվում և մրցույթը համարվում է չկայացած:

Մրցույթում հաղթող չճանաչված մասնակիցները, ինչպես նաև մասնակցի կարգավիճակ չստացած հայտատուները, մրցույթի մասնակցության նախավճարի վերադարձման նպատակով պետք է դիմեն Պետական գույքի կառավարման կոմիտե:

4.9. Մրցույթի պայմաններին մրցութային առաջարկի անհամապատասխանության դեպքում մրցութային առաջարկ ներկայացրած սուբյեկտին մրցույթի մասնակցի կարգավիճակ չի տրվում և մրցութային առաջարկը հանվում է հետագա քննարկումից:

4.10. Մրցույթի հաղթողի որոշման համար առաջադրվում են հետևյալ պայմանները.

**- գույքի համար առաջարկվող գին (չի կարող ցածր լինել 801 465 000 արժեքից)՝ արտահայտված մեկ թվային մեծությամբ՝ կշռային գործակիցը՝ 0.7,**

**- գործարար ծրագրին համապատասխան իրականացվելիք ներդրումների չափ` արտահայտված մեկ թվային մեծությամբ` կշռային գործակից՝ 0.3,**

4.10. Մրցույթի հաղթող է ճանաչվում լավագույն պայմաններ առաջարկած և ըստ կշռային գործակիցների առավելագույն միավորներ հավաքած մասնակիցը։ Հավասար պայմանների դեպքում նախապատվությունը տրվում է գույքի համար բարձր գին առաջարկած մասնակցին.

4.12. Մրցույթի մասնակիցները կարող են ներկա գտնվել հայտերի բացման նիստին՝ անվճար հիմունքներով։

***5. Վճարումներ և պայմանագրի կնքում***

5.1. Մրցույթի հաղթողը հինգօրյա ժամկետում ստանում է մրցույթի արդյունքների արձանագրության հաստատված օրինակը: Մրցույթի մյուս մասնակիցները կարող են ստանալ արձանագրության պատճենները:

5.2. Մրցույթի հաղթողը գույքի արժեքը պետք է վճարի մրցույթի արձանագրությունն ստանալու օրվանից **մեկամսյա** ժամկետում՝ Հայաստանի Հանրապետության արժույթով՝ «Շենքերի և շինությունների օտարման գործընթացում պետական սեփականություն հանդիսացող հողերի օտարումից մուտքեր» գանձապետական հաշվին։

5.3. Գնորդը պետք է **մեկամսյա** ժամկետում վճարի նաև օտարվող գույքի արժեքի որոշման հետ կապված գումարը (ՀՀ դրամ՝ ներառյալ ավելացված արժեքի հարկը)` համաձայն հավելվածի:

***6. Մրցույթի անցկացման այլ պայմաններ***

|  |  |  |
| --- | --- | --- |
| 6.1 | *Մրցույթի նախավճարի չափը (ՀՀ դրամ)* | *Տես Աղյուսակ 1,* |
| 6.2 | *Մրցույթի նախավճարի մուտքագրման հատուկ հաշիվը* | *Թիվ 1 տեղական գանձապետական բաժանմունք դրամային - 900013145017* |
| 6.3 | *Մրցույթային առաջարկի ներկայացման վերջին ժամկետը* | *2022 թվականի մայիսի 30-ը, ժամը` 18:00* |
| 6.4 | *Մրցույթային առաջարկի ներկայացման վայրը* | *ք.Երևան, Տիգրան Մեծի 4, Պետական գույքի կառավարման կոմիտե, 406 սենյակ* |
| 6.5 | *Մրցույթի անցկացման օրը, ժամը և վայրը* | *2022 թվականի մայիսի 31-ը, ժամը` 15:00, ք.Երևան, Տիգրան Մեծի 4, Պետական գույքի կառավարման կոմիտե,* |
| 6.6 | *Էլեկտրոնային կապ* | *info@spm.am* |

***7. Լրացուցիչ տեղեկություններ***

- գնորդի կողմից մրցույթի արդյունքում ստանձնած ներդրումները սահմանված ժամկետում չկատարելու կամ մինչև 50 տոկոս կատարելու դեպքում գնորդը 3 ամսվա ընթացքում պարտավոր է կատարել տվյալ ժամանակահատվածի համար նախատեսված, բայց չկատարած ներդրումներն ամբողջությամբ՝ միաժամանակ Հայաստանի Հանրապետության պետական բյուջե վճարելով տուգանք՝ չկատարված ներդրումների գումարի 20 տոկոսի չափով,

- գնորդի կողմից մրցույթի արդյունքում ստանձնած ներդրումները սահմանված ժամկետում 50 կամ ավելի տոկոսով կատարելու, բայց ամբողջությամբ չկատարելու դեպքում գնորդը 2 ամսվա ընթացքում պարտավոր է կատարել տվյալ ժամանակահատվածի համար նախատեսված և չկատարած ներդրումներն ամբողջությամբ` միաժամանակ Հայաստանի Հանրապետության պետական բյուջե վճարելով տուգանք՝ չկատարած ներդրումների գումարի 15 տոկոսի չափով:

*Լրացուցիչ տեղեկությունների համար զանգահարել Պետական գույքի կառավարման կոմիտե,՝ 011-520628 հեռախոսահամարով:*